S-599/2009

Mál þetta, sem þingfest var 8. desember sl. og dómtekið sama dag, er höfðað með ákæru lögreglustjórans á Selfossi, dagsettri 15. nóvember 2009, á hendur Í-kk-þgf A-kk-þgf H-x-x Æ-kk-þgf, kt. 000000-0000, Stapagötu 20, Reykjanesbæ, en til dvalar í fangelsinu að Litla-Hrauni,

„fyrir nytjastuld og umferðarlagabrot,

með því að hafa, í samverknaði við E-kk-þf F-kk-þf J-kk-þf, kt. 000000-0000, heimildarlaust notað bifreiðina MH-430 frá 24. til 25. sepetember 2009 og ekið nefndri bifreið með útrunnin ökuréttindi frá Reykjavík til Eyrarbakka og Stokkseyrar og þaðan að Ljósafosslaug við Írafossvirkjun í Grímsnes- og Grafningshreppi þar sem lögregla fann bifreiðina, en bifreiðinni var stolið frá Ásbúð 21 í Garðabæ að kvöldi 21. september eða aðfaranótt 22. september 2009.

Teljast brot ákærða varða við 1. mgr. 259. gr. almennra hegningarlaga nr. 19,1940, sbr. lög nr. 20/1956 og 1. mgr. 48. gr., sbr. 1. mgr. 100. gr. umferðarlaga nr. 50,1987.

Þess er krafist að ákærði verði dæmdur til refsingar og til greiðslu sakarkostnaðar.

Einkaréttarkrafa.

Í málinu gerir J-kk-nf S-kk-nf kr. 000000-0000, kröfu um að ákærða verði með dómi gert að greiða skaðabætur að fjárhæð kr. 209.992 auk dráttarvaxta frá 5. nóvember til greiðsludags skv. 3. mgr. 5. gr. laga um vexti og verðtryggingu nr. 38/2001.“

Við þingfestingu málsins óskaði sækjandi eftir því að fella niður þá háttsemi ákærða, eins og hún er tilgreind í ákæru, að hann hafi ekið bifreiðinni og heimfærslu til 1. mgr. 48. gr. umferðarlaga.

Ákærði kom fyrir dóminn við þingfestingu málsins og játaði sök utan að hafa ekið bifreiðinni. Kvað hann E-kk-þf F-kk-þf J-kk-þf hafa ekið. Þá mótmælti ákærði bótakröfunni. Farið var með málið samkvæmt ákvæðum 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun refsingar. Ákærði krafðist vægustu refsingar. Játning ákærða er í samræmi við önnur gögn málsins og verður hann því sakfelldur fyrir brot sitt en það er réttilega heimfært til refsiákvæðis í ákæru.

Við ákvörðun refsingar verður að líta til þess að ákærði játaði brot sitt greiðlega fyrir lögreglu og dómi. Samkvæmt sakavottorði ákærða á hann nokkuð langan sakaferil að baki frá árinu 2004. Þeir dómar sem skipta máli við ákvörðun refsingar nú er dómur frá 28. febrúar 2008 þar sem ákærði var dæmdur í fangelsi í þrjú ár fyrir ýmis hegningarlagabrot, dómur frá 10. október 2008 þar sem ákærði var dæmdur í sex mánaða fangelsi fyrir ýmis hegningarlagabrot og dómur frá 19. nóvember 2008 þar sem ákærði var dæmdur í fjögurra mánaða fangelsi fyrir þjófnað. Aðrar refsingar sem ákærða hafa verið gerðar eru sektir. Ákærða var veitt reynslulausn þann 9. ágúst 2009 á eftirstöðvum 460 daga refsingar sem hann átti óafplánað samkvæmt ofangreindum dómum. Með broti því sem ákærði hefur verið sakfelldur fyrir nú rauf hann reynslulausnina og ætti því að dæma hana upp með máli þessu. Ákærða var hins vegar gert með úrskurði Héraðsdóms Reykjaness, þann 10. október sl., að afplána eftirstöðvar ofangreindra refsinga, 460 daga, og var sá úrskurður staðfestur í Hæstarétti Íslands í málinu 581/2009 þann 13. otkóber sl. Þykja því ekki efni til að dæma upp reynslulausnina nú.

Þykir refsing ákærða því hæfilega ákveðin fangelsi í einn mánuð með vísan til sakaferils ákærða.

Þá ber að dæma ákærða til greiðslu alls sakarkostnaðar sem er þóknun skipaðs verjanda ákærða J-kk-ef H-kk-ef hrl., sem þykir hæfilega ákveðin 62.250 krónur og ferðakostnaður 14.043 krónur, allt að meðtöldum virðisaukaskatti.

Í málinu gerir J-kk-nf S-kk-nf, kt. 000000-0000, kröfu um að ákærði verði dæmdur til að greiða honum skaðabætur að fjárhæð 209.992 krónur. Í greinargerð með bótakröfunni kemur fram að krafan samanstendur af eftirfarandi: Baksýnisspegill fyrir Wrangler-bifreiðar, 22.537 krónur. Talstöð, 79.900 krónur. iPod Nano 2 generation, 33.113 krónur. Vivanco FM sendir fyrir Mp3 spilara, 4.995 krónur. Svartur frakki úr kasmírull, 28.680 krónur. Ýmsar bækur að fjárhæð 26.875 krónur. Slökkvitæki, 3.917 krónur. Topplyklasett, 4.995 krónur. Nokiabílahleðslutæki, 2.990 krónur og Nokia handfrjáls búnaður, 1.990 krónur. Samtals 209.992 krónur. Ákærði hefur ekki verið ákærður fyrir þjófnað og er skaðabótakrafan ótengd þeirri háttsemi sem ákærði hefur verið sakfelldur fyrir. Ber því að vísa bótakröfunni frá dómi.

Mál þetta sótti J-kvk-nf G-kvk-nf, fulltrúi sýslumannsins á Selfossi.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, Í-kk-nf A-kk-nf H-x-x Æ-kk-nf, sæti fangelsi í einn mánuð.

Ákærði greiði allan sakarkostnað sem er þóknun skipaðs verjanda ákærða J-kk-ef H-kk-ef hrl., 62.250 krónur og ferðakostnaður 14.043 krónur, allt að meðtöldum virðisaukaskatti.

Bótakröfu J-kk-ef S-kk-ef er vísað frá dómi.

Á-kvk-nf G-kvk-nf.